HOTĂRÂRE

pentru modificarea şi completarea Hotărârii Guvernului nr. 282/2020 pentru aprobarea Normelor metodologice de aplicare a Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA

În temeiul art. 108 din Constituţia României, republicată,

Guvernul României adoptă prezenta hotărâre.

ART. I

Hotărârea Guvernului nr. 282/2020 pentru aprobarea Normelor metodologice de aplicare a Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, publicată în Monitorul Oficial al României, Partea I, nr. 296 din 8 aprilie 2020, cu modificările şi completările ulterioare, se completează după cum urmează:

1.După articolul 2 se introduce un nou articol, articolul 3 care va avea următorul cuprins:

“În tot cuprinsul Normelor metodologice de aplicare a Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA, prevăzute în anexa care face parte integrantă din prezenta hotărâre a Guvernului, pentru denumirea ,,Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA” se folosește sintagma “Programul IMM INVEST “, iar pentru denumirea Subprogramului de susţinere a întreprinderilor mici şi mijlocii şi a întreprinderilor mici cu capitalizare de piaţă medie din domeniul agriculturii, pescuitului, acvaculturii și sectorului alimentar AGRO IMM INVEST se folosește sintagma “Subprogramul AGRO IMM INVEST.”

ART.II  
Normele metodologice de aplicare a Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA prevăzute în Anexa la Hotărârea Guvernului nr. 282/2020, cu modificările şi completările ulterioare, se modifică și se completează după cum urmează:

1. Partea introductivă a alineatului (1) al articolului 1 se modifică și va avea următorul cuprins:

“ (1) Prezentele norme metodologice reglementează modalitatea şi condiţiile de acordare, monitorizare şi soluţionare a cererilor de plată a garanţiilor de stat şi de acordare a granturilor prevăzute la art. 6 din Schema de ajutor de stat pentru susţinerea activităţii IMM-urilor în contextul crizei economice generate de pandemia COVID-19 de către Fondul Naţional de Garantare a Creditelor pentru Întreprinderile Mici şi Mijlocii - S.A. - IFN, denumit în continuare FNGCIMM, în calitate de mandatar al statului, prin Ministerul Finanţelor, denumit în continuare MF, în favoarea fiecărui beneficiar participant la Programul IMM INVEST, respectiv Subprogramul AGRO IMM INVEST, pentru una dintre următoarele categorii de credite garantate, după cum urmează:”

1. La articolul 1, după alineatul (2), se introduce un alineat nou, alineatul (2^1) cu următorul cuprins:

(2^1) “Pentru creditele de investiţii destinate beneficiarilor eligibili în cadrul Programului IMM INVEST, instituţiile de credit pot acorda, la solicitarea beneficiarilor, o perioadă de graţie de maximum 18 luni la rambursarea principalului, la începutul perioadei de creditare. Pentru creditele de investiții destinate beneficiarilor eligibili în cadrul Subprogramului AGRO IMM INVEST, la începutul perioadei de creditare, instituțiile de credit pot acorda, la solicitarea beneficiarilor o perioada de grație de maximum 24 de luni pentru rambursarea principalului, iar rambursarea creditelor se efectuează în cel puțin două rate pe an.”

1. Alineatul 4 al articolului 1 se modifică și va avea următorul cuprins:

“(4) În cadrul schemei de ajutor de stat asociate acestui program, pentru creditele prevăzute la alin.(1), MF plăteşte granturile reprezentând dobânzile aferente creditelor/liniilor de credit pentru finanţarea capitalului de lucru şi a creditelor pentru investiţii, valoarea comisionului de administrare şi valoarea comisionului de risc, în procent de 100% precum și componenta nerambursabilă în valoare de maximum 10% aplicată la valoarea finanțării garantate, acordate beneficiarilor în cadrul Subprogramului AGRO IMM INVEST, din bugetul de stat prin bugetul MF - Acţiuni generale, de la titlul 55 "Alte transferuri", alineatul 55.01.46 "Transferuri către întreprinderi în cadrul schemelor de ajutor de stat". Din ajutorul de stat se acoperă plata dobânzii datorate de beneficiarii Programului IMM INVEST /Subprogramului AGRO IMM INVEST pe o perioadă de 8 luni de la data acordării creditului, valoarea integrală a comisionului de administrare şi a comisionului de risc datorat pe întreaga durată de derulare a creditului garantat, precum și componenta nerambursabilă în valoare de maximum 10% aplicată la valoarea finanțării garantate, acordată beneficiarilor în cadrul Subprogramului AGRO IMM INVEST.”

4. Alineatele (9), (10), (12) și (18) ale articolului 1 se modifică și vor avea următorul cuprins:

”(9) Instituția de credit va asuma şi va transmite FNGCIMM lunar, până pe data de 7 a lunii curente, pentru luna anterioară, raportarea privind valoarea de plată a grantului - componenta de dobândă, respectiv până la data de 7 decembrie a anului de utilizare din credit pentru componenta nerambursabilă în valoare de maximum 10% aplicată la valoarea finanțării garantate, acordate beneficiarilor în cadrul Subprogramului AGRO IMM INVEST. Formatul raportărilor, modalitatea de asumare a acestora, precum şi canalul de transmitere către FNGCIMM sunt agreate şi detaliate în Convenţia de garantare şi plată a granturilor încheiată cu instituțiile de credit, respectiv în Convenţia privind implementarea Programului.

(10) Plata ajutorului de stat sub formă de grant reprezentând valoarea cumulată a comisionului de risc, a comisionului de administrare și a dobânzilor se efectuează până la data de 30 iunie 2022 inclusiv, în limita bugetului alocat schemei prin Programul "Transferuri către întreprinderi în cadrul schemelor de ajutor de stat", conform angajamentului legal emis în baza unei decizii de plată a sumelor de virat în contul FNGCIMM, conform prevederilor Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, emisă şi transmisă lunar de administratorul schemei. Formatul deciziilor de plată pentru componentele de comisioane și dobândă din grant este prevăzut în anexa nr. 1a) și 1b) la prezentele norme metodologice. Pentru creditele de investiții/creditele/liniile de credit pentru finanțarea capitalului de lucru destinate beneficiarilor care își desfășoară activitatea în domeniul agriculturii, pescuitului, acvaculturii și sectorului alimentar, plata componentei nerambursabile în valoare de maximum 10% din valoarea finanțării garantate se realizează în termen de 1 an de la data solicitării transmise de FNGCIMM, pe baza Deciziei de plată emise de FNGCIMM. Formatul deciziei de plată pentru componenta nerambursabilă este prevăzut în anexa nr. 1c la prezentele norme metodologice. Detaliile privind modalitatea și termenele de solicitare a plății grantului de către beneficiari și instituțiile de credit se stabilesc în Convenția de garantare și plată a granturilor încheiată cu finanţatorii.

…………………….

(12) Plata pentru componentele de comisioane și dobândă din grant se efectuează în lei, în termen de maximum 10 zile lucrătoare, respectiv în termen de 1 an pentru componenta nerambursabilă de maximum 10% din valoarea finanțării garantate, după caz. Termenele curg de la data înregistrării on-line a Deciziei de plată emisă de către administratorul schemei, la Registratura generală a Ministerului Finanțelor, pe adresa [registratura@mfinante.gov.ro](mailto:registratura@mfinante.gov.ro).

…………………………..

(18) Formalităţile de înscriere, modificare, reînnoire şi radiere a ipotecilor legale imobiliare şi/sau mobiliare instituite conform prevederilor art. 8 alin. (2) şi (3) din Ordonanţa de urgenţă a Guvernului nr. 110/2017, aprobată cu modificări şi completări prin Legea nr. 209/2018, cu modificările şi completările ulterioare, se efectuează de către instituţia de credit în/din cartea funciară a imobilelor în/din Registrul Naţional de Publicitate Mobiliară, respectiv în/din registrele de evidenţă şi publicitate asimilate, după caz, în baza contractului de garantare, cu respectarea prevederilor art. 8 alin. (7) din Ordonanţa de urgenţă a Guvernului nr. 110/2017, aprobată cu modificări şi completări prin Legea nr. 209/2018, cu modificările şi completările ulterioare. Pentru formalităţile de modificare/radiere a ipotecilor legale imobiliare şi/sau mobiliare, instituţia de credit trebuie să obţină acordul expres al FNGCIMM. Ipotecile legale imobiliare şi/sau mobiliare asupra activelor finanţate prin credit, instituite în favoarea statului român, reprezentat de MF, şi a instituţiei de credit, vor avea rangul I până la finalizarea procedurii de executare silită asupra bunului care face obiectul garanției. Condiția referitoare la rangul dreptului de ipotecă trebuie să fie îndeplinită inclusiv la data depunerii cererii de plată a garanției de către finanțator la FNGCIMM. În cazul în care prin Program se finanţează o investiţie imobiliară, iar terenul pe care se construieşte activul finanţat prin creditul garantat în cadrul Programului se află în proprietatea beneficiarului, în baza contractului de garantare se instituie ipoteca legală asupra terenului şi construcţiei viitoare, finanţate prin Program, după ce, în prealabil, a fost notată autorizaţia de construire în cartea funciară a terenului, valabilă până la îndeplinirea tuturor obligaţiilor beneficiarului faţă de finanţator si statul roman, urmând ca ipoteca legală de rang I să se extindă asupra construcţiei finalizate.

1. La articolul 1 alineatul 15 se abrogă.

6. La articolul 1, după alineatul (18), se introduc două noi alineate, alineatele (18^1) și (18^2), cu următorul cuprins:

”(18^1) În cazul primirii de către instituția de credit a comunicării respingerii cererii de plată a garanţiei de la Fondul Naţional de Garantare a Creditelor pentru Întreprinderile Mici şi Mijlocii - S.A. - I.F.N., în temeiul contractului de garantare, ipotecile legale, precum și celelalte garanții colaterale vor fi consolidate automat și fără altă formalitate în favoarea instituției de credit cu păstrarea rangului de la data înscrierii inițiale, pentru valoarea integrală a obligațiilor financiare datorate conform documentației de credit. În acest sens, notarea în cartea funciară a imobilelor şi/sau în Registrul Naţional de Publicitate Mobiliară/alte registre de publicitate, după caz, se va realiza la solicitarea instituției de credit, concomitent cu radierea ipotecii legale/convenționale instituite în favoarea statului român, în baza documentației care atestă respingerea cererii de plată a garanției.”

” (18^2) Prin excepţie de la prevederile alineatului (18) teza a treia, ipotecile legale imobiliare şi/sau mobiliare instituite în favoarea statului român, reprezentat de MF, şi a instituţiei de credit, vor putea avea rang secund în situaţia în care ipoteca de rangul I existentă este aferentă unui credit garantat în cadrul Programului IMM INVEST/ Subprogramului AGRO IMM INVEST.”

7. La articolul 5, după alineatul (1), se introduce un alineat nou, alineatul (1^1) cu următorul cuprins:

” (1^1) După aprobarea plafonului total alocat pentru anul 2021 pentru Subprogramul AGRO IMM INVEST, în vederea acordării de garanții, FNGCIMM formulează propuneri de alocare pro-rata a plafonului de garantare în favoarea instituţiilor de credit, în baza solicitărilor formulate de acestea, pe care le transmite Ministerului Finanțelor în vederea aprobării. În cazul în care valoarea totală a garanţiilor care urmează să fie acordate de instituţiile de credit depăşeşte valoarea plafonului total anual, FNGCIMM este autorizat să formuleze propunerea de realocare cu efectuarea de realocări pro-rata în limita plafonului total aprobat.”

8. La articolul 5, după alineatul (2), se introduce un nou alineat, alineatul (2^1), cu următorul cuprins:

” (2^1) În cazul instituțiilor de credit înscrise în program, care nu au beneficiat de alocări de plafoane de garantare în anul precedent, FNGCIMM formulează propuneri de alocare pro-rata a plafonului de garantare alocat în anul curent, în baza solicitărilor formulate de acestea, pe care le transmite Ministerului Finanțelor în vederea aprobării.”

9. La articolul 5, după alineatul (4), se introduce un nou alineat, alineatul (5), cu următorul cuprins:

” (5) Plafonul total alocat pentru derularea Subprogramului AGRO IMM INVEST poate fi suplimentat cu acordul Ministerului Finanțelor, în funcție de necesarul de garantare, din plafonul alocat Programului IMM INVEST, în limita plafonului total alocat pentru acordarea de garanții în cadrul acestui Program.”

10. La articolul 7, litera g) se modifică și va avea următorul cuprins:

” g) acordă finanţările pentru o durată maximă de 72 de luni în cazul creditelor de investiţii, inclusiv perioada de graţie, respectiv 36 de luni în cazul creditelor/liniilor de credit pentru capital de lucru, cu posibilitatea prelungirii creditelor/liniilor de credit pe o perioadă de maximum 36 de luni şi eşalonării la rambursare cel puţin în ultimele 12 luni de prelungire în conformitate cu art. 6 alin. (7). La solicitarea beneficiarului Subprogramului AGRO IMM INVEST, în cazul creditelor de investiții acordate beneficiarilor din domeniul agriculturii, pescuitului, acvaculturii și sectorul alimentar, instituțiile de credit acordă o perioadă de grație de maximum 24 de luni pentru rambursarea principalului, iar rambursarea creditelor se poate efectua în cel puțin 2 rate pe an.”

11.La articolul 8, alineatele (2) și (3) se modifică și vor avea următorul cuprins:

” (2) Beneficiarii care se încadrează în categoria întreprinderilor mijlocii sau în categoria întreprinderilor mici cu capitalizare de piață medie sunt eligibili pentru acordarea facilităţilor de credit garantate prevăzute la art. 1 alin. (1) lit. a).

(3) Beneficiarul este eligibil pentru acordarea unui grant în limita plafonului de cumul prevăzut la art. 3 alin. (1), alin. (11) sau alin. (4) lit. a) din Schema de ajutor de stat pentru susţinerea activităţii IMM-urilor în contextul crizei economice generate de pandemia COVID-19, aprobată prin Ordonanţa de urgenţă a Guvernului nr. 42/2020 pentru modificarea şi completarea Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii - IMM INVEST ROMÂNIA, precum şi pentru aprobarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, cu modificările și completările ulterioare, după caz.”

12. Articolul 10 se modifică și va avea următorul cuprins:

” Art. 10 Nu pot fi garantate în cadrul programului creditele pentru realizarea de investiţii şi/sau creditele/liniile de credit acordate pentru finanţarea unei activităţi din următoarele sectoare/domenii:

1. Intermedieri financiare cu excepția activităților auxiliare intermedierilor financiare

6499 - Alte intermedieri financiare n.c.a.

649 - Alte activități de intermedieri financiare, exclusiv activități de asigurări și fonduri de pensii;

1. Asigurări, cu excepția activităților agenților și brokerilor de asigurare

Cod CAEN 6430 - Fonduri mutuale și alte entități financiare similare

Cod CAEN 6511 - Activități de asigurări de viață

1. Tranzacții imobiliare, cu excepția activităților de tranzacții imobiliare realizate de către agenții imobiliari

Cod CAEN 6810 - Cumpărarea și vânzarea de bunuri imobiliare proprii

d) 920 - Activităţi de jocuri de noroc şi pariuri;

e) producţie sau comercializare de armament, muniţii, explozibili, tutun, alcool, substanţe aflate sub control naţional, plante, substanţe şi preparate stupefiante şi psihotrope:

f) 110 - Fabricarea băuturilor (cu excepţia clasei 1102 - Fabricarea vinurilor din struguri, 1103 - Fabricarea cidrului și a altor vinuri din fructe, 1104 - Fabricarea altor băuturi nedistilate, obținute prin fermentare, 1105 - Fabricarea berii, 1106 - Fabricarea malțului și 1107 - Producția de băuturi răcoritoare nealcoolice);

g) 1200 - Fabricarea produselor din tutun;

h) 2540 - Fabricarea armamentului şi muniţiei;

i) 2051 - Fabricarea explozivilor;

j) 4635 - Comerţ cu ridicata al produselor din tutun;

4726 - Comerţ cu amănuntul al produselor din tutun, în magazine specializate;

k) activităţi de investigare şi protecţie: 803 - Activităţi de investigaţii.”

l) 77 - activități de închiriere și leasing;”

13. La articolul 11, litera d) se modifică și va avea următorul cuprins:

” d) fiecare potenţial beneficiar aplicant trebuie să bifeze optiunea pentru Programul IMM INVEST, respectiv Subprogramul AGRO IMM INVEST si să completeze online datele de identificare, să ataşeze declaraţia IMM în format pdf., completată şi semnată pe formatul prevăzut în anexa nr. 1 la Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, sau, după caz, declarație privind încadrarea în categoria întreprinderilor mici cu capitalizare de piață medie, precum şi opţiunea pentru tipul de credit solicitat;

14. La alineatul (3) al articolului 12, literele b), c), d) si f) se modifică și vor avea următorul cuprins:

” b) declaraţia pe propria răspundere a beneficiarului privind încadrarea în categoria IMM, pe formularele aprobate prin anexele nr. 1 şi 2 la Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, sau, după caz, declarația pe propria răspundere a beneficiarului privind încadrarea în categoria întreprinderilor mici cu capitalizare de piață medie, completată şi semnată de beneficiarul finanţării înainte de data solicitării de garantare de către instituţia de credit;

c) declaraţia pe propria răspundere a beneficiarului finanţării garantate, din care să rezulte îndeplinirea condiţiilor de acordare a ajutorului de stat sub formă de grant, a criteriilor de eligibilitate prevăzute la art. 3 alin. (1) lit. a), b) şi e) din Ordonanţa de urgenţă a Guvernului nr. 110/2017, aprobată cu modificări şi completări prin Legea nr. 209/2018, cu modificările şi completările ulterioare, precum şi respectarea prevederilor art. 3 alin. (2) şi (3) din Ordonanţa de urgenţă a Guvernului nr. 110/2017, aprobată cu modificări şi completări prin Legea nr. 209/2018, cu modificările şi completările ulterioare, emisă înainte de data solicitării de garantare de către instituția de credit;

1. d) licitării de garantare;rezultatul consultării Centralei Riscului de Credit din care să rezulte îndeplinirea condiţiei de eligibilitate prevăzute la art. 3 alin. (1) lit. c) din Ordonanţa de urgenţă a Guvernului nr. 110/2017, aprobată cu modificări şi completări prin Legea nr. 209/2018, cu modificările şi completările ulterioare, cu ultimele date raportate si disponibile la data solicitării de garantare, în conformitate cu prevederile Regulamentului Băncii Naţionale a României nr. 2/2012 privind organizarea şi funcţionarea la Banca Naţională a României a Centralei Riscurilor de Credit, cu modificările şi completările ulterioare;

………………………………….

f) declaraţia unică privind veniturile realizate în România, depusă la organele fiscale competente pentru anul 2019, respectiv ultima declarație fiscală depusă la data solicitarii de garantare, în cazul persoanelor fizice care obţin venituri din activităţi independente.”

15. La articolul 12, alineatul (3) după litera g) se introduce o nouă literă, litera h) cu următorul cuprins:

”h) documentele prin care institutiile de credit au solicitat la Centrala Incidentelor de Plăți (CIP) inițierea procedurii de anulare a incidentelor bancare prevăzute la punctul 9 din Legea nr. 75/2020 privind aprobarea Ordonanţei de urgenţă a Guvernului nr. 42/2020 pentru modificarea şi completarea Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii - IMM INVEST ROMÂNIA, precum şi pentru aprobarea Schemei de ajutor de stat pentru susţinerea activităţii IMM-urilor în contextul crizei economice generate de pandemia COVID-19, cu modificările ulterioare, în situația în care acestea au raportat astfel de incidente de plată.”

16. La articolul 12, alineatul (4) litera e) se modifică și va avea următorul cuprins:

” e) rezultatul consultării bazei de date a MF de către instituția de credit. În cazul în care valabilitatea documentului transmis de instituția de credit a expirat până la data aprobării garanţiei, FNGCIMM realizează consultarea bazei de date a MF utilizând documentul transmis de instituția de credit conform prevederilor alin. (3) lit. e) teza finală. În situaţia în care solicitantul înregistrează obligaţii fiscale restante şi alte creanţe bugetare administrate de organul fiscal central, astfel cum sunt definite la art. 1 pct. 31 din Legea nr. 207/2015, cu modificările şi completările ulterioare, acesta se obligă să le achite din creditul/linia de credit pentru finanţarea capitalului de lucru acordată în cadrul programului sau din surse proprii înainte de data solicitării de garantare. În cazul creditelor de investiţii solicitantul nu trebuie să înregistreze obligaţii fiscale restante şi alte creanţe bugetare administrate de organul fiscal central, astfel cum sunt definite la art. 1 pct. 31 din Legea nr. 207/2015, cu modificările şi completările ulterioare. ”

17. Alineatul (5) al articolului 12 se modifică și va avea următorul cuprins:

” (5) Informaţiile prevăzute la alin. (4) lit. a) şi b) pot fi înlocuite de rapoarte obţinute de FNGCIMM de la un furnizor de date financiare integrate cu care FNGCIMM are încheiat un contract de furnizare de servicii financiare. Îndeplinirea de către beneficiar a condiţiilor prevăzute la art. 3 alin. (1) lit. a) din Ordonanţa de urgenţă a Guvernului nr. 110/2017, cu modificările şi completările ulterioare, se analizează conform prevederilor alin. (4) prin raportare la ultimele situații financiare încheiate şi depuse la data solicitării garanției, după caz. Îndeplinirea de către beneficiar a condiţiilor prevăzute la art. 3 alin. (1) lit. c) şi d) din Ordonanţa de urgenţă a Guvernului nr. 110/2017, cu modificările şi completările ulterioare, se analizează conform prevederilor alin. (4) prin raportare la data solicitării de garantare.”

18. La articolul 12, alineatul (7) se modifică și va avea următorul cuprins:

” (7.1) În cazul microîntreprinderilor/întreprinderilor mici beneficiare de credite/garanţii în cadrul Programului IMM INVEST/Subprogramul AGRO IMM INVEST şi care doresc să acceseze noi credite/garanţii până la limita de 5.000.000 lei pentru capital de lucru, acestea se vor adresa instituţiilor de credit pentru acordarea de noi credite, urmând ca instituţiile de credit să transmită la FNGCIMM noi solicitări de garantare cu procent maxim de 80%. Nu se vor întocmi acte adiţionale la contractele de garantare existente, pentru garanţiile acordate cu un procent de garantare de 90%. Orice majorare/suplimentare a garanţiei se consideră o nouă acordare. În cazul întreprinderilor mici cu capitalizare de piaţă medie beneficiare de credite/garanţii în cadrul Programului IMM INVEST/ Subprogramul AGRO IMM INVEST, instituţiile de credit transmit la FNGCIMM solicitările de garantare cu procent maxim de 80%. Valoarea maximă cumulată a finanţărilor garantate de stat care pot fi acordate unui beneficiar în cadrul acestei facilităţi este de 10.000.000 lei. Valoarea maximă a creditelor/liniilor de credit pentru finanţarea capitalului de lucru este de 5.000.000 lei, iar pentru creditele de investiţii este de 10.000.000 lei.

(7.2) În cazul fermierilor definiți conform art. 4 din Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și al Regulamentului (CE) nr. 73/2009 al Consiliului ale căror exploatații se situează pe teritoriul României care desfășoară activități economice și/sau agricole şi îndeplinesc condiţiile de încadrare în categoria întreprinderilor mici şi mijlocii prevăzute de Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare se aplică procentele de garantare și valorile maxime ale creditelor/liniilor de credit similare IMM-urilor definite conform Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare.

(7.3) În cazul fermierilor definiți conform art. 4 din Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și al Regulamentului (CE) nr. 73/2009 al Consiliului ale căror exploatații se situează pe teritoriul României și care desfășoară activități economice și/sau agricole şi se încadrează în categoria întreprinderilor mici cu capitalizare de piaţă medie se aplică procentele de garantare și valorile maxime ale creditelor/liniilor de credit similare întreprinderilor mici cu capitalizare de piaţă medie.

(7.4) În cazul profesioniştilor aşa cum sunt reglementaţi la art. 3 alin. (2) din Legea nr. 287/2009 privind Codul civil, republicată, cu modificările ulterioare, şi de formele de organizare a profesiilor liberale se aplică procentele de garantare și valorile maxime ale creditelor/liniilor de credit similare IMM-urilor definite conform Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare.

(7.5) În cazul profesioniştilor aşa cum sunt reglementaţi la art. 3 alin. (2) din Legea nr. 287/2009 privind Codul civil, republicată, cu modificările ulterioare, şi de formele de organizare a profesiilor liberale dar care se încadrează în categoria întreprinderilor mici cu capitalizare de piaţă medie se aplică procentele de garantare și valorile maxime ale creditelor/liniilor de credit similare întreprinderilor mici cu capitalizare de piaţă medie.”

19. La articolul 13, alineatul (3) se modifică și va avea următorul cuprins:

”(3) Tragerile din finanţarea garantată în cadrul Programului vor fi autorizate de către instituţiile de credit la dispoziţia beneficiarului după înscrierea ipotecilor prevăzute la art. 8 alin. (2) şi (3) din Ordonanţa de urgenţă a Guvernului nr. 110/2017, cu modificările şi completările ulterioare, și a ipotecilor convenționale, dacă este cazul în cartea funciară a imobilelor şi/sau în Registrul Naţional de Publicitate Mobiliară, respectiv în registrele de evidenţă şi publicitate asimilate, în conformitate cu prevederile art. 1 alin. (18). Instituțiile de credit nu vor autoriza trageri din finanţarea garantată în cadrul Programului pentru activitățile de comercializare a tutunului și alcoolului care se desfășoară în cadrul codurilor CAEN eligible care includ aceste activități. Pentru beneficiarii Subprogramului AGRO IMM IVEST, instituțiile de credit vor autoriza trageri din finanţarea garantată în cadrul Programului numai pentru codul CAEN pentru finanțare menționat în contractul de garantare și în acordul de finanțare. În cazul în care componenta nerambursabilă în valoare de maximum 10% aplicată la valoarea finanțării garantate nu este folosită pentru rambursare credit,  instituțiile de credit vor autoriza folosirea acesteia numai pentru codul CAEN pentru finanțare menționat în contractul de garantare și în acordul de finanțare și pentru cheltuielile detaliate în Convenţia de garantare şi plată a granturilor.”

20. La articolul 13, după alineatul (4) se introduce un nou alineat, alin. (4^1), cu următorul cuprins:

”(4^1) Atunci când bunul asupra căruia se va constitui ipoteca legală face parte din patrimoniul de afectaţiune al beneficiarilor organizaţi potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, aprobată cu modificări şi completări prin Legea nr. 182/2016, cu modificările și completările ulterioare, a fermierilor definiţi conform art. 4 din Regulamentul (UE) nr. 1.307/2013 al Parlamentului European şi al Consiliului din 17 decembrie 2013 de stabilire a unor norme privind plăţile directe acordate fermierilor prin scheme de sprijin în cadrul politicii agricole comune şi de abrogare a Regulamentului (CE) nr. 637/2008 al Consiliului şi al Regulamentului (CE) nr. 73/2009 al Consiliului ale căror exploataţii se situează pe teritoriul României, sau aceştia sunt profesionişti aşa cum sunt reglementaţi la art. 3 alin. (2) din Legea nr. 287/2009 privind Codul civil, republicată, cu modificările ulterioare, şi de formele de organizare a profesiilor liberale, contractul de garantare va cuprinde şi identitatea persoanei fizice proprietară a bunului. Aceasta va fi parte semnatară a contractului de garantare. ”

21. La articolul 14, alineatul (1) se modifică și va avea următorul cuprins:

” (1) Instituţia de credit are obligaţia de a solicita beneficiarului finanţării garantate asigurarea pentru toate riscurile a tuturor bunurilor imobile/mobile asigurabile admise pentru garantarea creditului, inclusiv a activelor finanţate din credit, potrivit normelor interne proprii, pe toată durata finanțării garantate, la valoarea acceptată de o societate de asigurare, dar nu mai puţin decât valoarea de piaţă a bunului adus in garanție. În caz de nerespectare de către beneficiar a obligaţiei de asigurare a bunului, finanţatorul poate proceda la asigurarea acestuia pe cheltuiala proprie şi să recupereze cheltuielile respective de la beneficiar, iar în acest scop va avea dreptul de debitare directă a tuturor conturilor beneficiarului deschise la finanţator în baza unei convenţii încheiate între beneficiar şi finanţator.”

22. La articolul 14, alineatul (2) se modifică și va avea următorul cuprins:

” (2) Dreptul la despăgubirile rezultate din polițele de asigurare încheiate este cesionat/ipotecat în favoarea instituției de credit și statului român, prin MF, proporțional cu procentul de garantare. În situația în care ipoteca imobiliară și/sau mobiliară ce se constituie în vederea garantării creditului aprobat în cadrul Programului IMM INVEST/Subprogramului AGRO IMM INVEST este o garanție colaterală, respectiv ipoteca convențională și nu este de prim rang, dreptul la despăgurile rezultate din polița de asigurare sunt cesionate în favoarea instituției de credit și a statului roman, prin MF, proporțional cu procentul de garantare, calculat la valoarea acceptată în garanție comunicată de instituția de credit prin Solicitarea de garantare.”

23. La alineatul (1) al articolului 16, litera b) se modifică și va avea următorul cuprins:

” b) declaraţia beneficiarului pe propria răspundere privind încadrarea în categoria IMM, al cărei model este prevăzut în anexa nr. 1 la Legea nr. 346/2004, cu modificările şi completările ulterioare, completată şi semnată de beneficiarul finanţării înainte de data solicitării garanţiei de către instituţia de credit;”

24. La articolul 16, alineatul (2) se modifică și va avea următorul cuprins:

” (2) În cazul prelungirii garanţiei pentru creditele/liniile de credit pentru capital de lucru, cu menţinerea sau diminuarea valorii garanţiei, se va verifica exclusiv încadrarea beneficiarului în categoria IMM sau a întreprinderilor mici cu capitalizare de piață medie şi, după caz, respectarea valorii maxime a ajutorului de stat pe perioada de derulare a schemei de ajutor de stat.”

25. La articolul 16, alineatul (4) se modifică și va avea următorul cuprins:

” (4) În toate cazurile, solicitarea de prelungire a garanţiei se transmite FNGCIMM de către instituţia de credit, după aprobarea prelungirii finanţării de către structurile sale competente. Solicitarea se formulează în temeiul convenţiei de garantare şi plată a granturilor încheiate cu instituţia de credit şi este transmisă la FNGCIMM cu cel puţin 10 zile lucratoare înainte de scadenţa finală a finanţării pentru care se solicită prelungirea.”

26. La articolul 16, alineatul (5) se modifică și va avea următorul cuprins:

”(5) În cazul în care instituţia de credit aprobă modificări ale clauzelor contractului de credit referitoare la structura garanţiilor constituite, şi solicită eliberarea/înlocuirea garanţiilor accesorii finanţării garantate, în condiţiile păstrării gradului minim de acoperire a creditului cu garanţii de cel puţin 100% pentru creditele de investiţii, aceasta are obligaţia de a solicita acordul expres al FNGCIMM şi de a obţine confirmarea prealabilă a acestuia pentru operaţiune sub sancţiunea respingerii cererii de plată a garanţiei. Solicitarea transmisă Fondului va fi însoţită de hotărârea instituţiei de credit de aprobare a modificării contractului de credit, de documentele care au stat la baza adoptării acesteia înainte de implementarea acestei hotărâri, după caz, precum şi de informaţii privind valoarea admisă în garanţie pentru garanţiile colaterale propuse în schimbul celor pentru care se solicită eliberarea.”

27. La articolul 16, după alineatul (7), se introduc două noi alineate, alineatele (7^1) și (7^2) cu următorul cuprins:

”(7^1) Instituţia de credit are obligaţia de a notifica FNGCIMM, prin anexele de raportare lunare la conventiile incheiate cu institutiile de creditare, modificarea condiţiilor iniţiale prevăzute în contractul de garantare referitoare la:

    a) diminuarea valorii garanţiei, ca urmare a neutilizării integrale a finanţării aprobate a liniilor de credit precum si după expirarea perioadei de realizare a investiţiei în cazul creditelor de investiţii, inclusiv în cazul rambursărilor parţiale anticipate în interiorul perioadei de valabilitate a garanţiei. În cazul finanţărilor a căror rambursare se face în baza unui grafic nu este necesară notificarea FNGCIMM, prin raportare conform anexelor lunare;

    b) fuziuni/divizări în care este implicat beneficiarul finanţării, schimbarea acţionariatului, modificarile privind sediul social, prin notificare letrică/electronică, în cazul în care acestea au fost identificate de către finanțator, ca urmare a declarației beneficiarului;

(7^2) Instituţia de credit are obligaţia de a solicita FNGCIMM, prin adresa letric/electronic, modificarea condiţiilor iniţiale prevăzute în contractul de garantare referitoare la:

1. modificarea procentului de garantare ca urmare a diminuării finanţării, cu încadrarea în prevederile art. 6 alin. (2) din Ordonanţa de urgenţă a Guvernului nr. 110/2017, cu modificările şi completările ulterioare;
2. suplimentarea/modificarea garantiilor initiale cu încadrarea în prevederile art. 6 alin. (2) din Ordonanţa de urgenţă a Guvernului nr. 110/2017, cu modificările şi completările ulterioare;

Pentru modificările menționate la pct. (7^2) se va întocmi act adițional la contractul de garantare de către FNGCIMM.”

28. La articolul 17, alineatul (2) se modifică și va avea următorul cuprins:

*“* (2) Se acordă FNGCIMM un mandat special, în vederea emiterii acordului privind modificarea/radierea din cartea funciară/Registrul Național de Publicitate Mobiliară atât a ipotecilor legale imobiliare și/sau mobiliare prevăzute la [art. 8 alin. (2)](http://legislatie.just.ro/Public/DetaliiDocumentAfis/224065) și [(3) din Ordonanța de urgență a Guvernului nr. 110/2017](http://legislatie.just.ro/Public/DetaliiDocumentAfis/224065), aprobată cu modificări și completări prin Legea nr. 209/2018, cu modificările și completările ulterioare, și la art. 1 alin. (17) - (18) din Anexa la Hotărârea Guvernului nr. 282/2020, cât și a ipotecilor convenționale constituite de beneficiarul finanțării în vederea garantării creditului. Mandatul special se acordă prin contractul de garantare atât pentru ipotecile individualizate conform prevederilor art. 19, alin. (2) din Normele metodologice de aplicare a OUG nr. 110/2017, cu modificările şi completările ulterioare, cât și pentru ipotecile convenționale în care statul român are calitatea de co-creditor.”

29. La articolul 17 după alineatul (2) se introduc două noi alineate, alineatele (3) și (4) cu următorul cuprins:

*”* 3) Se acordă FNGCIMM un mandat special, în vederea emiterii acordului pentru încheierea unui contract de închiriere/comodat privind bunurilor imobile care constituie atât garanții convenționale cât și ipoteci legale, numai după ce instituția de credit a analizat şi a emis acordul său pentru aceeaşi solicitare și doar în condițiile în care aceasta se asigură că prin operațiune nu este afectată posibilitatea statului român prin MF de a recupera creanța.   
  
 (4) Se acordă FNGCIMM un mandat special, în vederea emiterii acordului cu privire la lucrările de intervenţie şi/sau extindere, pentru care este necesară emiterea autorizaţiei de construire, privind bunul asupra căruia a fost instituită ipoteca legală imobiliară, respectiv ipotecă convențională, incluzând spre exemplificare, dar fără a se limita la acestea, dezmembrări, extinderi, modificări structurale, modificări ale destinaţiei părţilor comune, superficii privind utilităţile publice, precum şi orice alte modificări care, deşi nu necesită obţinerea unei autorizaţii de construire, se înscriu în cartea funciară. Beneficiarii Programului IMM INVEST /Subprogramului AGRO IMM INVEST au obligaţia de a efectua orice lucrare de intervenţie şi/sau extindere în condiţiile legii şi de a efectua înregistrările corespunzătoare în cartea funciară şi sub condiţia extinderii ipotecii asupra amelioraţiunilor efectuate, ulterior instituirii ipotecilor.”

30. La articolul 20, alineatul (1), se modifică și va avea următorul cuprins:

*“* (1) Beneficiarul creditului efectuează trageri din linia de credit pentru finanţarea cheltuielilor aferente capitalului de lucru necesar în vederea desfăşurării activităţii fără să depăşească valoarea liniei de credit aprobate. Instituţia de credit autorizează tragerile din plafon aferente primei utilizări a creditului/primei utilizări integrale a liniei de credit, cu respectarea destinaţiilor prevăzute la art. 3 alin. (2) din Ordonanţa de urgenţă a Guvernului nr. 110/2017, aprobată cu modificări şi completări prin Legea nr. 209/2018, cu modificările şi completările ulterioare. Beneficiarul creditului nu va efectua trageri din linia de credit pentru activitățile de comercializare a tutunului și alcoolului care se desfășoară în cadrul codurilor CAEN eligible care includ aceste activități. Pentru beneficiarii Subprogramului AGRO IMM INVEST, instituțiile de credit vor autoriza trageri din finanţarea garantată în cadrul Programului numai pentru codul CAEN pentru finanțare menționat în contractul de garantare și în acordul de finantare.  În cazul în care beneficiarul nu folosește componenta nerambursabilă în valoare de maximum 10% aplicată la valoarea finanțării garantate pentru rambursare credit,  instituțiile de credit vor autoriza folosirea acesteia numai pentru codul CAEN pentru finanțare menționat în contractul de garantare și în acordul de finanțare pentru cheltuielile detaliate în Convenţia de garantare şi plată a granturilor.”

31. Anexa nr. 1 la Normele metodologice de aplicare a Ordonanţei de urgenţă a Guvernului nr. 110/2017 privind Programul de susţinere a întreprinderilor mici şi mijlocii şi a întreprinderilor mici cu capitalizare de piaţă medie - IMM INVEST ROMÂNIA se înlocuiește cu Anexa nr.1a, Anexa nr. 1b și Anexa nr. 1c, prezentate în Anexa 1, Anexa 2 și Anexa 3 la prezenta hotărăre.

Art.III

1. Prevederile prezentei hotărâri a Guvernului se aplică și solicitărilor de acordare a creditelor garantate în cadrul Programului de susținere a întreprinderilor mici și mijlocii și a întreprinderilor mici cu capitalizare de piață medie – IMM INVEST ROMÂNIA depuse până la data de 31 decembrie 2020 și aflate în curs de soluționare.
2. Dispozițiile art.1 alin. (18) şi alin. (18^1) se aplică şi pentru garanțiile acordate în cadrul programului anterior intrării în vigoare a prezentei hotărâri.

PRIM-MINISTRU

Vasile - Florin CÎȚU

ANEXA 1

Anexa nr.1a

Nr. . . . . .

Data . . . . . . . . . .

DECIZIE DE PLATĂ

a sumelor de virat în contul FNGCIMM conform prevederilor Schemei de ajutor de stat pentru

susținerea activității IMM-urilor în contextul crizei economice generate de pandemia COVID-19

Către Ministerul Finanțelor

Direcția Generală Ajutor de Stat

În temeiul [art. 5](https://lege5.ro/Gratuit/gm3domjqga4q/ordonanta-de-urgenta-nr-42-2020-pentru-modificarea-si-completarea-ordonantei-de-urgenta-a-guvernului-nr-110-2017-privind-programul-de-sustinere-a-intreprinderilor-mici-si-mijlocii-imm-invest-romania-p?pid=313767231&d=2021-03-12#p-313767231) din Ordonanța de urgență nr. 42/2020 pentru modificarea și completarea Ordonanței de urgență [nr. 110/2017](https://lege5.ro/Gratuit/gi3dinjzg44q/ordonanta-de-urgenta-nr-110-2017-privind-programul-de-sustinere-a-intreprinderilor-mici-si-mijlocii-imm-invest-romania?d=2021-03-12) privind Programul de susținere a întreprinderilor mici și mijlocii și a întreprinderilor mici cu capitalizare de piață medie –IMM INVEST ROMÂNIA, precum și pentru aprobarea Schemei de ajutor de stat pentru susținerea activității IMM-urilor în contextul crizei economice generate de pandemia COVID-19, cu modificările și completările ulterioare,

vă solicităm plata ajutorului de stat, în sumă de ………….. lei, stabilit de FNGCIMM, în calitate de administrator al schemei pentru luna . . . . . . . . . ., reprezentând valoarea dobânzilor aferente creditelor contractate de IMM-uri . . . . . . . . . . și a comisioanelor de administrare, conform următorului centralizator.

Centralizatorul sumelor de virat în contul FNGCIMM 

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Nr. crt. | Instituție de credit | Valoare totală grant, din care: | Componenta de dobândă | Componenta comision de administrare |
|  | 1. |  |  |  |  |
|  | 2. |  |  |  |  |
|  | . . . |  |  |  |  |
|  | n |  |  |  |  |
|  |  | Total |  |  |  |

    Față de cele de mai sus, vă rugăm să virați suma de . . . . . . . . . . în contul nostru curent nr. . . . . . . . . . ., deschis la . . . . . . . . . . .

Director general,

. . . . . . . . . .

ANEXA 2

Anexa nr.1b

Nr. . . . . . . . . . .

Data . . . . . . . . . .

DECIZIE DE PLATĂ

a sumelor de virat în contul FNGCIMM conform prevederilor Schemei de ajutor de stat pentru

susținerea activității IMM-urilor în contextul crizei economice generate de pandemia COVID-19

Către Ministerul Finanțelor

Direcția Generală Ajutor de Stat

   În temeiul [art. 5](https://lege5.ro/Gratuit/gm3domjqga4q/ordonanta-de-urgenta-nr-42-2020-pentru-modificarea-si-completarea-ordonantei-de-urgenta-a-guvernului-nr-110-2017-privind-programul-de-sustinere-a-intreprinderilor-mici-si-mijlocii-imm-invest-romania-p?pid=313767231&d=2021-03-12#p-313767231) din Ordonanța de urgență nr. 42/2020 pentru modificarea și completarea Ordonanței de urgență [nr. 110/2017](https://lege5.ro/Gratuit/gi3dinjzg44q/ordonanta-de-urgenta-nr-110-2017-privind-programul-de-sustinere-a-intreprinderilor-mici-si-mijlocii-imm-invest-romania?d=2021-03-12) privind Programul de susținere a întreprinderilor mici și mijlocii și a întreprinderilor mici cu capitalizare de piață medie – AGRO IMM INVEST, precum și pentru aprobarea Schemei de ajutor de stat pentru susținerea activității IMM-urilor în contextul crizei economice generate de pandemia COVID-19, cu modificările și completările ulterioare,

vă solicităm plata ajutorului de stat, în sumă de ………….. lei, stabilit de FNGCIMM, în calitate de administrator al schemei pentru luna . . . . . . . . . ., reprezentând valoarea dobânzilor aferente creditelor contractate de IMM-uri . . . . . . . . . . și a comisioanelor de administrare, conform următorului centralizator.

Centralizatorul sumelor de virat în contul FNGCIMM

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Nr. crt. | Instituție de credit | Valoare totală grant, din care: | Componenta de dobândă | Componenta comision de administrare |
|  | 1. |  |  |  |  |
|  | 2. |  |  |  |  |
|  | . . . |  |  |  |  |
|  | n |  |  |  |  |
|  |  | Total |  |  |  |

    Față de cele de mai sus, vă rugăm să virați suma de . . . . . . . . . . în contul nostru curent nr. . . . . . . . . . ., deschis la . . . . . . . . . . .

Director general,

. . . . . . . . . .

Anexa nr.3

Anexa nr.1c

Nr. . . . . . . . . . .

Data . . . . . . . . . .

DECIZIE DE PLATĂ

a sumelor de virat în contul FNGCIMM conform prevederilor Schemei de ajutor de stat pentru

susținerea activității IMM-urilor în contextul crizei economice generate de pandemia COVID-19

Către Ministerul Finantelor

Directia Generală Ajutor de Stat

   În temeiul [art. 5](https://lege5.ro/Gratuit/gm3domjqga4q/ordonanta-de-urgenta-nr-42-2020-pentru-modificarea-si-completarea-ordonantei-de-urgenta-a-guvernului-nr-110-2017-privind-programul-de-sustinere-a-intreprinderilor-mici-si-mijlocii-imm-invest-romania-p?pid=313767231&d=2021-03-12#p-313767231) din Ordonanța de urgență nr. 42/2020 pentru modificarea și completarea Ordonanței de urgență [nr. 110/2017](https://lege5.ro/Gratuit/gi3dinjzg44q/ordonanta-de-urgenta-nr-110-2017-privind-programul-de-sustinere-a-intreprinderilor-mici-si-mijlocii-imm-invest-romania?d=2021-03-12) privind Programul de susținere a întreprinderilor mici și mijlocii și a întreprinderilor mici cu capitalizare de piață medie – AGRO IMM INVEST, precum și pentru aprobarea Schemei de ajutor de stat pentru susținerea activității IMM-urilor în contextul crizei economice generate de pandemia COVID-19, cu modificările și completările ulterioare,

vă solicităm plata ajutorului de stat, în sumă de ………….. lei, stabilit de FNGCIMM, în calitate de administrator al schemei pentru luna . . . . . . . . . ., reprezentând valoarea componentei grant nerambursabil, conform următorului centralizator.

Centralizatorul sumelor de virat în contul FNGCIMM

|  |  |  |  |  |
| --- | --- | --- | --- | --- |
|  |  |  |  |  |
|  | Nr. crt. | Instituție de credit | Valoare totală grant, din care: | Componenta grant nerambursabil |
|  | 1. |  |  |  |
|  | 2. |  |  |  |
|  | . . . |  |  |  |
|  | n |  |  |  |
|  |  | Total |  |  |

    Față de cele de mai sus, vă rugăm să virați suma de . . . . . . . . . în contul nostru curent nr. . . . . . . . . . ., deschis la . . . . . . . . . . .

Director general,

. . . . . . . . . .